ELŐTERJESZTÉS

Borzavár Községi Önkormányzat Képviselő-testületének 
2026. február 25-i ülésére
Tárgy: Az államháztartásról szóló 2011. évi CXCV. törvény 29/A. §-ban foglaltak szerinti határozat meghozatala
Előadó: Skobrák Viktória polgármester
Előterjesztés tartalma: határozati javaslat

Szavazás módja: egyszerű többség
Az előterjesztés készítésében részt vett: Zirci Közös Önkormányzati Hivatal Pénzügyi Osztálya
Láttam:

	
	

	
	Viziné dr. Horváth Judit

	
	jegyző


Tisztelt Képviselő-testület!
Az államháztartásról szóló 2011. évi CXCV. törvény 29/A. §-a az alábbiakról rendelkezik:

„A helyi önkormányzat, a nemzetiségi önkormányzat és a társulás évente, legkésőbb a költségvetési rendelet, határozat elfogadásáig határozatban állapítja meg

a) a Gst. 45. § (1) bekezdés a) pontjában kapott felhatalmazás alapján kiadott jogszabályban meghatározottak szerinti saját bevételeinek és

b) a Gst. 3. § (1) bekezdése szerinti adósságot keletkeztető ügyleteiből eredő fizetési kötelezettségeinek

a költségvetési évet követő három évre várható összegét.”

Magyarország gazdasági stabilitásáról szóló 2011. évi CXCIV. törvény (a továbbiakban: Gst.) 8. § (2) bekezdése az alábbiakat tartalmazza:
„Adósságot keletkeztető ügylet és annak értéke:

a) hitel, kölcsön felvétele, átvállalása a folyósítás, átvállalás napjától a végtörlesztés napjáig, és annak aktuális tőketartozása,

b) a számvitelről szóló törvény (a továbbiakban: Szt.) szerinti hitelviszonyt megtestesítő értékpapír forgalomba hozatala a forgalomba hozatal napjától a beváltás napjáig, kamatozó értékpapír esetén annak névértéke, egyéb értékpapír esetén annak vételára,

c) váltó kibocsátása a kibocsátás napjától a beváltás napjáig, és annak a váltóval kiváltott kötelezettséggel megegyező, kamatot nem tartalmazó értéke,

d) az Szt. szerint pénzügyi lízing lízingbevevői félként történő megkötése a lízing futamideje alatt, és a lízingszerződésben kikötött tőkerész hátralévő összege,

e) a visszavásárlási kötelezettség kikötésével megkötött adásvételi szerződés eladói félként történő megkötése - ideértve az Szt. szerinti valódi penziós és óvadéki repóügyleteket is - a visszavásárlásig, és a kikötött visszavásárlási ár,

f) a szerződésben kapott, legalább háromszázhatvanöt nap időtartamú halasztott fizetés, részletfizetés, és a még ki nem fizetett ellenérték,

g) hitelintézetek által, származékos műveletek különbözeteként az Államadósság Kezelő Központ Zrt.-nél (a továbbiakban: ÁKK Zrt.) elhelyezett fedezeti betétek, és azok összege.”
Az adósságot keletkeztető ügyletekhez történő hozzájárulás részletes szabályairól szóló 353/2011.(XII.30.) Korm. rendelet 2. § (1) és (2) bekezdése az alábbiakról rendelkezik:
„(1) Az önkormányzat saját bevételének minősül

1. a helyi adóból és a települési adóból származó bevétel,

2. az önkormányzati vagyon és az önkormányzatot megillető vagyoni értékű jog értékesítéséből és hasznosításából származó bevétel,

3. az osztalék, a koncessziós díj és a hozambevétel,

4. a tárgyi eszköz és az immateriális jószág, részvény, részesedés, vállalat értékesítéséből vagy privatizációból származó bevétel,

5. bírság-, pótlék- és díjbevétel, valamint

6. a kezesség-, illetve garanciavállalással kapcsolatos megtérülés.”
Önkormányzatunk az adósságot keletkeztető ügyletekből és kötelezettségvállalásokból fennálló kötelezettségek tekintetében nem mutatott ki adatot. 

A Stabilitási törvény 45. § (1) bekezdés a) pontja felhatalmazása alapján kiadott jogszabályban meghatározottak szerinti saját bevételei fentiekben részletezettek alapján kerültek kimutatásra az Önkormányzat 2026. évi költségvetéséről szóló rendelet-tervezetben foglaltak alapján.

Kérem a tisztelt Képviselő-testületet az előterjesztés megvitatására, valamint a határozati javaslat elfogadására.

Borzavár, 2026. február 20.
	
	Skobrák Viktória 

	
	polgármester


Határozati javaslat

Borzavár Községi Önkormányzat Képviselő-testületének
…/2026.(…) határozata
a 2011. évi CXCV. törvény 29/A. §-ában foglaltakról

1. Borzavár Községi Önkormányzat Képviselő-testülete az Önkormányzatnak a Stabilitási törvény 45. § (1) bekezdés a) pontja felhatalmazása alapján kiadott jogszabályban meghatározottak szerinti saját bevételeinek összegét az alábbi táblázatban foglaltak alapján állapítja meg.
adatok forintban

	Megnevezés
	2026. év
	2027. év
	2028. év
	2029. év

	Helyi adók
	16.882.000
	17.000.000
	17.000.000
	17.000.000

	Tulajdonosi bevételek
	0
	0
	0
	0

	Díjak, pótlékok, bírságok, települési adók 
	150.000
	200.000
	200.000
	200.000

	Immateriális javak, ingatlanok és egyéb tárgyi eszközök értékesítése 
	0
	0
	0
	0

	Részesedések értékesítése és részesedések megszűnéséhez kapcsolódó bevételek
	0
	0
	0
	0

	Privatizációból származó bevételek
	0
	0
	0
	0

	Garancia- és kezességvállalásból származó megtérülések
	0
	0
	0
	0

	Saját bevételek összesen:
	17.032.000
	17.200.000
	17.200.000
	17.200.000


2. A Képviselő-testület megállapítja, hogy az Önkormányzatnak a Stabilitási törvény 8. § (2) bekezdése szerinti adósságot keletkeztető ügyletekből és kötelezettségvállalásokból fennálló kötelezettségei 2026. évben és az azt követő három költségvetési évben nincsenek. 

Felelős: Skobrák Viktória polgármester
Határidő: azonnal

